Pasiūlymas Europos parlamento ir Tarybos reglamentas (ES) Nr. …/… [data] kuriuo iš dalies keičiamos Tarybos reglamento (EB) Nr. 2187/2005 nuostatos dėl draudimo atrinkti geriausias žuvis ir europinių upinių plekšnių ir paprastųjų otų žvejybos Baltijos jūroje, Beltų ir Zundo sąsiauriuose apribojimų /* KOM/2010/0325 galutinis - COD 2010/0175 */





[pic] | EUROPOS KOMISIJA | Briuselis, 2010.6.22 KOM(2010)325 galutinis 2010/0175 (COD) Pasiūlymas EUROPOS PARLAMENTO IR TARYBOS REGLAMENTAS (ES) Nr. …/… [data] kuriuo iš dalies keičiamos Tarybos reglamento (EB) Nr. 2187/2005 nuostatos dėl draudimo atrinkti geriausias žuvis ir europinių upinių plekšnių ir paprastųjų otų žvejybos Baltijos jūroje, Beltų ir Zundo sąsiauriuose apribojimų AIŠKINAMASIS MEMORANDUMAS Tarybos reglamente (EB) Nr. 2187/2005 nustatytos konkrečios žuvų išteklių apsaugos Baltijos jūroje, Beltų ir Zundo sąsiauriuose techninės priemonės. Tame reglamente, be kitų priemonių, nustatytos specialios nuostatos dėl visų žvejybos įrankių sudedamųjų dalių dydžių ir tipų, įskaitant tinklo akių dydžius. Tarybos reglamente (EB) Nr. 1226/2009, kuriuo nustatomos Baltijos jūroje 2010 m. taikomos tam tikrų žuvų išteklių ir žuvų išteklių grupių žvejybos galimybės ir susijusios sąlygos, numatytos su techninėmis priemonėmis susijusios nuostatos, būtent 7 straipsnis dėl draudimo atrinkti geriausias žuvis ir III priedas dėl europinių upinių plekšnių ir paprastųjų otų žvejybos apribojimų. Todėl, atsižvelgiant į Lisabonos sutartį, Tarybos reglamentą (EB) Nr. 2187/2005 iš dalies pakeisti reikia tik tam, kad su techninėmis priemonėmis susijusios nuostatos būtų perkeltos iš metinių žvejybos galimybių nustatymo reglamentavimo sistemos. 2010/0175 (COD) Pasiūlymas EUROPOS PARLAMENTO IR TARYBOS REGLAMENTAS (ES) Nr. …/… [data] kuriuo iš dalies keičiamos Tarybos reglamento (EB) Nr. 2187/2005 nuostatos dėl draudimo atrinkti geriausias žuvis ir europinių upinių plekšnių ir paprastųjų otų žvejybos Baltijos jūroje, Beltų ir Zundo sąsiauriuose apribojimų EUROPOS PARLAMENTAS IR EUROPOS SĄJUNGOS TARYBA, atsižvelgdami į Sutartį dėl Europos Sąjungos veikimo, ypač į jos 43 straipsnio 2 dalį, atsižvelgdami į Europos Komisijos pasiūlymą, atsižvelgdami į Europos ekonomikos ir socialinių reikalų komiteto nuomonę, perdavę pasiūlymą nacionaliniams parlamentams, spręsdami pagal įprastą teisėkūros procedūrą, kadangi: 1. Tarybos reglamente (EB) Nr. 2187/2005[1] nustatytos konkrečios žuvų išteklių apsaugos Baltijos jūroje, Beltų ir Zundo sąsiauriuose techninės priemonės, visų pirma tam tikrų rūšių ir dydžio žuvų žvejybos ir žvejybos tam tikruose rajonuose apribojimai. 2. 2009 m. lapkričio 20 d. Tarybos reglamento (EB) Nr. 1226/2009, kuriuo nustatomos Baltijos jūroje 2010 m. taikomos tam tikrų žuvų išteklių ir žuvų išteklių grupių žvejybos galimybės ir susijusios sąlygos[2], 7 straipsnyje nustatytas draudimas atrinkti geriausias žuvis, o jo III priede – europinių upinių plekšnių ir paprastųjų otų žvejybos apribojimai. 3. Tos Reglamente (EB) Nr. 1226/2009 numatytos techninės priemonės nuo 2011 m. sausio mėn. turėtų būti įtrauktos į Tarybos reglamentą (EB) Nr. 2187/2005 todėl, kad, atsižvelgiant į Lisabonos sutarties įsigaliojimą, technines priemones reikia perkelti iš metinių žvejybos galimybių nustatymo reglamentavimo sistemos ir todėl, kad jos yra nuolatinės. 4. Todėl Reglamentą (EB) Nr. 2187/2005 reikėtų atitinkamai iš dalies pakeisti, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 2187/2005 iš dalies keičiamas taip: (1) Įterpiamas 15a straipsnis: „15a straipsnis Draudimas atrinkti geriausias žuvis Per žvejybos operacijas sužvejotos tų rūšių, kurioms taikomos kvotos, žuvys laikomos laive, o po to iškraunamos, išskyrus atvejus, kai tai prieštarautų ES žuvininkystės srities teisės aktuose, kuriais nustatomos techninės, kontrolės ir apsaugos priemonės, visų pirma šiame reglamente, Reglamente (EB) Nr. 2187/2005 ir Tarybos reglamente (EB) Nr. 1224/2009[3], nustatytiems įpareigojimams. (2) Įterpiamas 18a straipsnis: „18a straipsnis Europinių upinių plekšnių ir paprastųjų otų žvejybos apribojimai 1. Draudžiama laivuose laikyti šių toliau nurodytuose geografiniuose rajonuose ir toliau minimais laikotarpiais sužvejotų rūšių žuvis: Rūšis | Geografinis rajonas | Laikotarpis | Europinė upinė plekšnė (Platichthys flesus) | 26, 27, 28 ir 29 pakvadračiai į pietus nuo 59°30' šiaurės platumos 32 pakvadratis | Vasario 15 d.–gegužės 15 d. Vasario 15 d.–gegužės 31 d. | Paprastasis otas (Psetta maxima) | 25, 26 ir 28 pakvadračiai į pietus nuo 56°50' šiaurės platumos | Birželio 1 d.–liepos 31 d. | 2. Nukrypstant nuo 1 dalies, žvejojant tralais, daniškais velkamaisiais tinklais arba panašiais žvejybos įrankiais, kurių tinklinio audeklo akių dydis yra 105 mm arba daugiau, arba žiauniniais tinklais, pinkliaisiais tinklais arba sieniniais tinklais, kurių tinklinio audeklo akių dydis yra 100 mm arba daugiau, europinių upinių plekšnių ir paprastųjų otų priegauda gali būti laikoma laive ir iškraunama neviršijant 10 % visų 1 dalyje nurodytais draudimo laikotarpiais laive laikomų ir iškrautų sužvejotų žuvų gyvojo svorio.“ 2 straipsnis Šis reglamentas įsigalioja dvidešimtą dieną nuo jo paskelbimo. Jis taikomas nuo 2011 m. sausio 1 d. Šis reglamentas privalomas visas ir tiesiogiai taikomas visose valstybėse narėse. Priimta Briuselyje Europos Parlamento vardu Tarybos vardu Pirmininkas Pirmininkas [1] OL L 349, 2005 12 31, p. 1. [2] OL L 330, 2009 12 16, p. 1. [3] OL L 343, 2009 12 22, p. 1.